ৰাষ্ট্ৰীয় নাগৰিক পঞ্জী (NRC)ক "ভৱিষ্যতৰ দলিল" আখ্যা দিছে দেশৰ মুখ্য ন্যায়াধীশ ৰঞ্জন গগৈয়ে। তেওঁ লগতে কয় যে অসমত অবৈধ প্ৰবজনকাৰীক চিনাক্ত কৰাটো "অত্যন্ত জৰুৰী" হৈ পৰিছে।
দেওবাৰে নতুন দিল্লীত সাংবাদিক মৃণাল তালুকদাৰৰ প'ষ্ট কলনিয়েল আছাম (১৯৪৭ টু ২০১৯) "Post Colonial Assam (1947 to 2019)" শীৰ্ষক কিতাপখনৰ উদ্ধোধনী অনুষ্ঠানৰ ভাষণত গগৈয়ে এইদৰে কয়।
ভাষণত তেওঁ "অসমত NRC কোনো নতুন বা অভিনৱ কথা নহয়" বুলি উল্লেখ কৰি ই কেৱল ১৯৫১ চনৰ NRC তালিকা উন্নিত কৰাৰ এক প্ৰয়াস বুলি মন্তব্য কৰে।
উল্লেখযোগ্য যে অহা ১৭ নবেম্বৰত অৱসৰ গ্ৰহণ কৰিবলগীয়া ৰঞ্জন গগৈয়ে NRC প্ৰক্ৰিয়া নিৰীক্ষণৰ বাবে গঠিত উচ্চতম ন্যায়ালয়ৰ বিশেষ পীঠৰ অধ্যক্ষতা কৰিছিল।
